У складу са чланом 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), чланом 8. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса („Сл. лист Општине Бач”, бр. 2/2020) Одлуком о буџету Општине Бач за 2021 год.(‚‘Службени лист Општине Бач‘‘, бр. 42/2020 и 35/2021) и Годишњим планом јавних конкурса председник Општине Бач, расписује

**ТРЕЋИ ЈАВНИ КОНКУРС**

**ЗА СУФИНАНСИРАЊЕ/ФИНАНСИРАЊЕ ПРОГРАМА
УДРУЖЕЊА У ОБЛАСТИ**

**КУЛТУРЕ У 2021 ГОДИНИ**

**1. ЈАВНИ ИНТЕРЕС**

Расписује се Трећи јавни конкурс за подстицање програма или недостајућег дела средстава за финансирање програма од јавног интереса за општину Бач које реализују удружења у области културе.

Циљеви јавног конкурса су: развој и унапрђење културних садржаја на територији општине Бач, промовисању културног наслеђа националних заједница и националних мањина, заштита, очување, публиковање и промовисање народних обичаја и побољшању услова за очување народних обичаја, промовисање културног наслеђа оопштине Бач у другим општинама и градовима Србије и у иностранству, унапређење дечијег стваралаштва и стваралаштва младих, побољшање услова за задовољење потреба у области аматерског културно-уметничког стваралаштва и заштита, очување и популаризација материјалног и нематеријалног културног наслеђа општине Бач.

**2. УСЛОВИ КОЈЕ УДРУЖЕЊЕ ПРЕДЛАГАЧ**

 **ПРОГРАМА ТРЕБА ДА ИСПУНИ**

На јавном конкурсу може да учествује удружење:

1. које је регистровано у складу са Законом о удружењима („Службени гласник РС”, бр. 51/2009, 99/2011 и 44/2018.);
2. чији се циљеви, према статутарним одредбама, остварују у области у којој се програм реализује;
3. које је директно одговорно за припрему и извођење програма,
4. које није у поступку ликвидације, стечајном поступку или под привременом забраном обављања делатности и
5. програми који се реализују и оквиро овог Јавног конкурса морају се спроводити на територији општине Бач.

**Пожељно је да или апликант или партнерска организација буду са територије општине Бач. Ако ни једна организација није са територије општине Бач, пројекат ће бити слабије оцењен у елиминаторном делу евалуациије који се односи на релевантност програма.**

**3. ИЗНОС СРЕДСТАВА ПЛАНИРАН ЗА ФИНАНСИРАЊЕ И**

 **СУФИНАНСИРАЊЕ ПРОГРАМА УДРУЖЕЊА**

Укупан износ средстава планиран по овом Јавном конкурсу, за финансирање/суфинансирање програма удружења у области културе из буџета Општине Бач у 2021 години износи 1.200.000,00 динара.

**4. ТРАЈАЊЕ ПРОГРАМА**

Средства се додељују за програме који ће се трајати најдуже до 31.12.2021.

**5. КРИТЕРИЈУМИ ЗА ИЗБОР ПРОГРАМА**

Избор програма који ће се финансирати средствима из буџета Општине врши се применом следећих критеријума:

1. 30 бодова за релевантност програма: област у којој се реализује програм, дужина трајања програма, број корисника програма, могућност развијања програма и његова одрживост;
2. 40 бодова за циљеве који се постижу: обим задовољавања јавног интереса, степен унапређења стања у области у којој се програм спроводи;
3. 10 бодова за суфинансирање програма из других извора: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;
4. 20 бодова за законитост и ефикасност коришћења средстава и одрживост ранијих програма: ако су раније коришћена средства из буџета, да ли су испуњене уговорне обавезе.

**6. ОБАВЕЗНА КОНКУРСНА ДОКУМЕНТАЦИЈА**

 **КОЈУ ТРЕБА ДОСТАВИТИ**

Учесник конкурса обавезан је да достави следећу документацију:

1. Попуњен образац пријаве са прилозима (Образац предлога програма и Образац буџета програма са наративним приказом буџета)
2. Доказ о ликвидности удружења, односно извештај о завршном рачуну за претходну годину уколико конкурише за износе преко 500.000,00 динара.

**7. НАЧИН ПРИЈАВЉИВАЊА НА КОНКУРС**

Оверен и одштампан Образац пријаве са пратећом обавезном конкурсном документацијом, електронска верзија конкурсне документације и пожељна пратећа документација достављају се у затвореној коверти са назнаком „За конкурс удружења – култура – не отварати” и истакнутим називом подносиоца пројекта, на пошти или писарници јединице локалне самоуправе на назначеној адреси.

Пријава се шаље поштом на адресу: Општинска управа Бач, Трг др Зорана Ђинђића 2, Бач.

Конкурсна документација може се преузети са интернет странице [www.bac.rs](http://www.bac.rs).

За додатне информације можете се обратити на број телефона 021/6070-075 локал 149 или путем електронске поште на адресу konkursi.udruzenja@bac.rs.

**8. РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И
 ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. **Рок за подношење пријаве на** овај јавни конкурс је 15 дана од дана објављивања јавног конкурса.
2. **Листа вредновања и рангирања пријављених програма**, коју утврђује комисија, биће објављена на званичној интернет страници Општине Бач и на огласној табли Општинске управе Бач*,* **у року од** 30 **дана од дана истека рока за подношење пријава**.
3. **Одлука о избору програма** којима се из буџета Општине Бач додељују средства биће објављена у року од пет дана од дана доношења.
4. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.
5. Непотпуне пријаве, односно непотпуно или непрецизно представљени програми или остала конкурсна документација, не разматрају се.

**9. ПРЕДСТАВНИЦИ СТРУЧНЕ ЈАВНОСТИ**

Позивају се сви независни стручњаци / представници стручне јавности да се пријаве за рад у комисији коју образује председник Општине Бач, у складу са прописима, за следећу област/следеће области: културе.

Кандидати треба да имају минимум стечено средње образовање и да имају најмање 3 године радног искуства или рада на пројектима у области која је предмет овог јавног конкурса. Предност ће имати кандидати са стеченим високим образовањем из научне односно стручне области у оквиру образовно-научног поља на студијама другог степена (дипломске академске студије – мастер, специјалистичке академске студије), односно на основним студијама у трајању од најмање четири године.

Поред доказа о завршеном степену образовања, кандидати треба да доставе листу референци или CV.

**Рок за подношење пријава је 15 дана од дана објављивања јавног конкурса.**

Пријава на конкурс садржи име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио, податке о стручном усавршавању и податке о посебним областима знања. Пријава на конкурс мора бити својеручно потписана.

Пријаве се достављају на адресу: Општина Бач, Трг др Зорана Ђинђића 2, 21420 или на e-mail: konkursi.udruženja@bac.rs.

ПРЕДСЕДНИК ОПШТИНЕ БАЧ

 Др Стева Панић